Razpis za zbiranje predlogov - Podonavski sklad za male projekte za kulturo
2025-02-10 08:00 - 2025-03-09 17:00 (Europe/Paris)
Prva nepovratna sredstva nizkega praga za manjše projekte kulturnega sodelovanja v Podonavju
Podonavski sklad za male projekte (DSPF) nagovarja kulturne delavce, ustanove in ustvarjalce, ki bi radi izvajali manjše kulturne projekte. DSPF…
1.… želi financirati inovativne kulturne pobude;
2.… spodbuja neodvisne nevladne organizacije, manjša združenja in skupine kreativcev k prijavi;
3.… omogoča enostaven dostop in uporabo;
4.… spodbuja transnacionalno izmenjavo in sodelovanje;
5.… deluje pregledno in učinkovito.
Za 4. krog financiranja 2025 (4. razpis za zbiranje prijav) veljajo naslednje funkcije:
•Za izvedbo manjših pobud sodelovanja je na voljo enkratna nepovratna sredstva ali prispevek do 5.000 €.
•Skupni sklad min. Za vsak krog je na voljo 25.000 €, ki bodo razdeljeni med najobetavnejše projektne predloge.
•Rok za naslednjo oddajo (razpis 4) je 9. marec 2025 ob 24:00 CEST.
•Financirani projekti razpisa 4 morajo biti izvedeni in zaključeni do konca marca 2026.
Veselimo se vašega predloga kreativnega projekta! Naša platforma temelji na aktivnem sodelovanju in širjenju informacij o možnostih financiranja. Zato ne odlašajte in se prijavite zdaj ali razdelite to sporočilo potencialnim upravičencem iz Podonavja.
Izvedite več o DSPF, predhodno odobrenih projektih in se prijavite za sredstva zdaj na www.danubeculture.eu.

Zmodeliraj svojega medvedka
2025-02-10 17:00 - 2025-02-14 00:00 | Maribor center / Kulturni inkubator, Koroška cesta 18
Začetna delavnica 3D modeliranja v programu Blender
Zmodeliraj svojega medvedka! V Kulturnem inkubatorju pripravljamo začetno delavnico 3D modeliranja v programu Blender (“Blender Bear Necessities”). Delavnica bo sestavljena iz treh srečanj, ki bodo potekala med 10. in 14. februarjem, vsakič med 17. in 20. uro.
Delavnica je brezplačna, obvezne so predhodne prijave. Udeleženci se bodo na delavnici naučili osnov 3D modeliranja in spoznali delo v odprtokodnem programu Blender. Delavnica je namenjena udeležencem, starim 15 let ali več in je brezplačna.
Delavnico bo vodila mentorica Maša Dobrina.

Povezava do originalnega članka

Začetna delavnica 3D modeliranja v programu Blender
2025-02-10 17:00 - 2025-02-14 20:00 | Kulturni inkubator
DELAVNICA MODELIRANJA
ZAČETNA DELAVNICA 3D MODELIRANJA V PROGRAMU BLENDER
10., 12. in 14. februar 2025 // 17:00-20:00 // Kulturni inkubator
Zmodeliraj svojega medvedka! V Kulturnem inkubatorju pripravljamo začetno delavnico 3D modeliranja v programu Blender (“Blender Bear Necessities”). Delavnica bo sestavljena iz treh srečanj, ki bodo potekala med 10. in 14. februarjem, vsakič med 17. in 20. uro. Delavnica je brezplačna, obvezne so predhodne prijave.
Udeleženci se bodo na delavnici naučili osnov 3D modeliranja in spoznali delo v odprtokodnem programu Blender. Delavnica je namenjena udeležencem, starim 15 let ali več in je brezplačna. Delavnico bo vodila mentorica Maša Dobrina.
PROGRAM DELAVNICE

PRED DELAVNICO:
Udeleženci naj si že pred začetkom delavnice na računalnike namestijo program Blender na svoje računalnike. V kolikor to ni mogoče, naj to sporočijo ob prijavi na delavnico. Po prijavi bodo po elektronski pošti prejeli 4 pripravljene pomočne slike, 1 hdri sliko za ozadje in osvetlitev ter .pdf dokument z bližnjicami, ki jih bodo uporabljali na delavnici.

PRVO SREČANJE: Ponedeljek, 10. februar 2025 @ 17:00-20:00
Uvod in preizkus, kako dobro modelira umetna inteligenca. Reševanje morebitnih težav z namestitvijo. Spoznavanje programa Blender, nastavitve, priprava pomožnih slik in grobo modeliranje po delih.
DRUGO SREČANJE: Torek, Sreda, 12. februar 2025 @ 17:00-20:00
Dokončanje grobega modeliranja in fino skulptiranje detailov.
TRETJE SREČANJE: Petek, 14. februar 2025 @ 17:00-20:00
Materiali, kožuh in render (izris končne slike).

Delavnica je brezplačna, so pa zaradi omejenega števila mest obvezne predhodne prijave, ki jih zbiramo na elektronskem naslovu lina.valant.sicanovic@mkc.si do zapolnitve prostih mest oziroma do 6. februarja 2025. Prijava je potrjena, ko prejmete povratno sporočilo. O morebitni neudeležbi nas prosim obvestite vsaj en delovni dan pred delavnico. Delavnico bomo izvedli v primeru, da bo nanjo prijavljenih najmanj pet udeležencev.

Povezava do originalnega članka

Muzejnica
2025-02-11 10:00 - 12:00 | Maribor center / Pokrajinski muzej Maribor
Kulturni dnevnik 2024/2025
Pokrajinski muzej Maribor v svojem programu za Kulturni dnevnik izvaja Muzejnice, ki so interaktivna pedagoška srečanja in nepozabna zabavna doživetja, na katerih otroci spoznavajo različne izbrane teme s pomočjo muzejskih predmetov.
V muzeju si ogledate historično lekarno s prodajnim prostorom, lekarniškim laboratorijem, skladiščem za surovine in originalnimi posodami in predmeti za izdelavo različnih tinktur, mazil, olj in zdravilnih pripravkov. Spoznali boste zanimive zgodbe o starih zdravilih, o vraževerju in prvih zdravilcih, vračih. Na koncu vas čaka prepoznavanje zdravilnih rastlin in priprava zmesi za zeliščno sol s katero si v šoli ali doma začinite kosilo.
Učenci bodo delo nadaljevali z ustvarjalnimi delavnicami v Vetrinjskem dvoru, v katerih bodo izdelali mestni grb.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Umetnostna galerija Maribor, ogled razstave
2025-02-11 10:00 - 12:00 | Maribor center / Umetnostna galerija Maribor
Kulturni dnevnik 2024/2025
Umetnostna galerija Maribor sodeluje na področju likovnih umetnosti. Galerijski mentorji v obliki strokovnega vodstva popeljejo učence po aktualni razstavi galerije ali na ogled javne plastike v mestu. Po ogledu ali med vodenjem po mestu program nadgradijo z ustvarjalnimi delavnicami, kjer se učenci spoznajo z likovno teorijo ter se tudi sami preizkusijo v raznih likovnih tehnikah.
Umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice. A tudi razstava je umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote. Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Razstava in interaktivna delavnica: SOLANDIUM 2063
2025-02-11 17:30 - 2025-03-04 15:00 | Kulturni inkubator
RAZSTAVA IN DELAVNICA
NEJC TRAMPUŽ: SOLANDIUM 2063
Torek, 11. februar 2025 // 17:30 // Kulturni inkubator

V prostorih Kulturnega inkubatorja bo razstavljen eksperimentalni hibrid med umetniškim delom, računalniško igro in orodjem za interaktivno izobraževanje. SOLANDIUM 2063 je projekt intermedijskega umetnika Nejca Trampuža. Odprtje razstave in delavnica bosta potekali v torek, 11. februarja 2025, ob 17.30 v Kulturnem inkubatorju.
Igro žanra solarpunk z vgrajeno umetno inteligenco je s finančno podporo Ministrstva za kulturo RS razvil multimedijski umetnik Nejc Trampuž skupaj s svojo ekipo. Postavljena je v distopično prihodnost leta 2063, igralčeva misija pa je, da prek dialoga z UI snuje strategije za preobrazbo propadlega robotiziranega centra v ekološko skupnost – ali mu uspelo oblikovati trajnostno družbo? Igra je tudi tehnološki eksperiment, saj so bili elementi igre generirani z najnovejšimi orodji UI. Sledi estetiki in vrednotam solarpunka, optimistično stremi k pravični in ekološki družbi ter nagovarja k odgovorni uporabi tehnologije. Solandium 2063 raziskuje vlogo UI v tranziciji k trajnosti, izpostavlja njene potenciale pri reševanju okoljskih izzivov in opozarja na negativne plati, kot so visoka poraba energije in pristranskosti. V jedru projekta je prepričanje, da ima vsak posameznik moč in odgovornost prispevati k boljši prihodnosti ter vabi k aktivnemu soustvarjanju sveta.
PROGRAM OTVORITVE:
17:30 : DELAVNICA (Predstavitev procesa izdelave igre Solandium 2063, spoznavanje z orodji UI ter ogled filma Zakoreninjeno v kodi.)
19:00 : OTVORITEV RAZSTAVE

O AVTORJU IN EKIPI
NEJC TRAMPUŽ (1993) je multimedijski umetnik, poznan po ekoloških umetniških projektih, kot sta film Zakoreninjeno v kodi in umetniško raziskovalni projekt Another Future Entirely. Trampuževa nasičena estetika združuje eksperiment z različnimi sodobnimi medijskimi pristopi in tehnologijami, kot je umetna inteligenca. Svoja dela je predstavil na približno 100 razstavah in festivalih ter si prislužil več nagrad, med drugim za svoj najnovejši eksperimentalni film. Na ALUO je diplomiral s pohvalo (cum laude) in prejel nagrado za magistrsko delo.
OŽJA EKIPA: umetnik Nejc Trampuž, načrtovalec iger Simone Cibrario, programer Gašper Štrumbelj, 3D oblikovalca Brina Meze-Petrić ter Benjamin Čišić, oblikovalec zvoka Tim Kropivšek in drugi.

Povezava do originalnega članka

Anja Radaljac: (Ne)samoumevnosti v reprezentaciji drugosti
2025-02-11 18:00 | OBRAT
11. 2. 2025 ob 18.00, OBRAT
Cikel Filmski pogled

Anja Radaljac: (Ne)samoumevnosti v reprezentaciji drugosti

V torek, 11. 2. 2025, te ob 18.00 vabimo v OBRAT na predavanje Anje Radaljac, naslovljeno (Ne)samoumevnosti v reprezentaciji drugosti.

Predavanje se bo naslanjala na analizo filma Meja, (Gräns, 2018) in bo raziskovalo vprašanje pogostih zdrsov v reprezentaciji drugosti, ki neredko ni dovolj kompleksna ter prikazuje na kakšen način poskuša film Meja (Gräns) te načine pervertirati. Osrednje filmske osebe raziskuje na preseku drugosti, ki prek odsotnosti idealizacije politično kompleksno pristopajo k kontekstualizaciji drugosti v svetu. Osrednje teme, ki se jih bo predavanje dotikalo so vprašanje nečloveške živali in njenega mesta v sodobnih družbah, drugost, grdost, ksenofobija, trans-politike in ekologija. Po predavanju bo sledil pogovor s predavateljico, ki ga bo vodila Maja Pan.

Anja Radaljac

je pisateljica, prevajalka, literarna ter gledališka kritičarka (Delo, Radio Ars, Literatura) ter soustanoviteljica in sourednica spletnega portala Animot. Doslej je izdala tri samostojne knjižne naslove: roman Polka s peščenih bankin (2014, LUD Literatura), esejistično delo Puščava, klet, katakombe (2016, Litera) ter roman Punčica, prav tako pri založbi Litera (2022).

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Cikel Filmski pogled organiziramo Pekarna Magdalenske mreže in Film Factory, soorganizira ga Mariborska knjižnica.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo.V ospredju cikla bo raziskovanje, kako avdiovizualna dela in filmsko ustvarjanje na sploh osvetliti iz manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove in film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev ter raziskali možne pristope za zagotavljanje podpore in ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas. Cikel Filmski pogled je nadaljevanje cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, ciklaTeorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

Ožuljeni jezik z Janom Krmeljem
2025-02-11 19:00 - 20:00 | Vetrinjski dvor
VEČER SLAM POEZIJE
OŽULJENI JEZIK Z JANOM KRMELJEM
Torek, 11. februar 2025 // 19:00 // Vetrinjski dvor
… Ne bojte se, prijatelji,
želim samo ustvarjati lepoto
in podaljšati to gluho noč …
(Jan Krmelj)

Prvi letošnji literarni dogodek iz cikla slamovske poezije Ožuljeni jezik bo potekal v torek, 11. februarja 2025 s pričetkom ob 19.00 uri na prizorišču BarCode v Vetrinjskem dvoru.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin. Februarski Ožuljeni jezik bo izjemoma tematsko obarvan, posvečen vsem tistim ljubeznim, ki jih Valentino, ki se posveča predvsem obeležitvi klasične romantične ljubezni, morda spregleda.
Prireditev bo moderirala Mojca Frim, članica improligaške skupine Banda Ferdamana. Z literarnim gostom tokratnega dogodka Janom Krmeljem, ki bo na prireditvi mariborski publiki premierno predstavil svojo tretjo pesniško zbirko z naslovom Država (Črna skrinjica, 2024) pa se bo pogovarjala urednica in moderatorka Ajda Strajnar.
o literarnem gostu:
Jan Krmelj (1995) je gledališki režiser, pesnik in avdiovizualni ustvarjalec. Izdal je tri zbirke poezije Relikvije dihanja (Litera, 2014), ki je bila nominirana za Jenkovo in Veronikino nagrado, Uho (Beletrina, 2023) in Država (Črna skrinjica, 2024). Režiral in vizualno zasnoval je predstave Žabe (MGL, 2022), Izredne razmere (MGL, 2021), Požigalci (SNG Drama Ljubljana, 2021), Proslava (SNG Maribor, 2020), Življenje drugih (SNG Drama Ljubljana, 2020), Žalostinke (MGL, 2020), Antifone (osmo/za, 2019), Za praznino: jok kamere (Flota, 2019), Utopia: Arheologija raja (SNG Drama Ljubljana, 2016) in druge. Pripravil je multimedijski projekt Država ter uprizoritvi Razpoka (Rrose Sélavy, MGL, oktober 2023) in Ubesedovanje (Pier Paolo Pasolini, SNG Nova Gorica, januar 2024).
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

PESEM ZA LARO - UJETNICA ČASA
2025-02-11 20:00 - 21:30 | Maribor center / Dvorana generala Maistra, Narodni dom Maribor
Gledališko-glasbeni projekt Lare Jankovič
Poklon nesmrtni ljubezni resnične Lare in dr. Živaga. Pesem za Laro je gledališko-glasbeni izlet v globočine ruske duše, v samo srčiko strastno tragične ljubezenske zgodbe, ki je v šestdesetih navdihnila Hollywood in po kateri še danes posegajo bralci: Doktor Živago!
Boris Pasternak, avtor tega kultnega romana, je ljubezenski trikotnik umeril po lastni življenjski izkušnji razpetosti med ženo in ljubico, umeščeni v turbulenten čas revolucije. Pesem za Laro je ženski pogled na hrepenenje, poezijo in domoljubje. Je hvalnica umetnosti, pogumu in - srčnosti!
Cena vstopnice: 20.00€ v predprodaji, 25.00€ na dan dogodka.
Predstava traja 1 uro 20 minut, brez odmora.

Povezava do originalnega članka

Pesem za Laro
2025-02-11 20:00 - 22:00 | Maribor center / Narodni dom Maribor
Muzikal
Pesem za Laro je čustveno potovanje v globine ruske duše, navdihnjeno s strastno ljubezensko zgodbo romana Doktor Živago in glasbo iz kultnega filma. Lara Jankovič se v predstavi osredotoča na spomine Olge Ivinske, dolgoletne muze Borisa Pasternaka, ter razkriva bolečino, ljubezen in žrtvovanje, ki se skrivajo v ozadju legendarne zgodbe.
Predstava združuje poezijo, dramatiko in glasbo ter ponuja interpretacije ruskih pesmi, kot so Črne oči, Žerjavi in Ko sem nad Moskvo večeri, s subtilno prepletenimi verzi Pasternaka. Ob zvokih kitare, harmonike in balalajke se predstava dotakne tako umetniškega kot intimnega boja za preživetje in svobodo v turbulentnem obdobju ruske zgodovine.
Glasbena spremljava: Ravi Shrestha (kitara), Tilen Stepišnik (kitara), Aleksej Ermakov (balalajka), Gašper Primožič (harmonika)
Trajanje: 1 ura 20 minut (brez odmora)
Vstopnice: 20 € (predprodaja), 25 € (na dan dogodka)

Povezava do originalnega članka

Risanje zvoka in DJ delavnica
2025-02-12 10:00 - 12:00 | Maribor center / Kulturni inkubator
Kulturni dnevnik 2024/2025
MKC Maribor se predstavi z enotama Kulturni inkubator in TV Metka.
V Kulturnem inkubatorju bodo otroci na delavnici »Risanje zvoka« spoznali način ustvarjanja vinilnih plošč v VINYL FABRIKI, izvedli nekaj zvočnih eksperimentov in zapeli pesem ali celo kaj zaigrali. Njihova glasba se bo v živo zapisovala na gramofonsko ploščo, ki jo bodo odnesli s seboj v šolo.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Kako so nekoč živeli Mariborčani in Mariborčanke
2025-02-12 10:00 - 12:00 | Maribor center / Muzej NO
Kulturni dnevnik 2024/2025
Muzej narodne osvoboditve Maribor mladim omogoča spoznavanje ustanove in določenega obdobja zgodovine preko vodenega ogleda aktualne razstave kako so nekoč živeli Mariborčani in Mariborčanke, kjer se vrnejo v čas naših prababic in pradedkov. Ugotavljajo, kako so živeli in spoznajo meščansko življenje, različne muzejske predmete, predvsem pa igre in preproste igrače iz tistih časov.
Sledijo delavnice s tematiko Punčke iz cunj, povezane z vsebino razstave.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

REMINISCENCA: IMMANUEL KANT – 300 LET
2025-02-12 18:00 - 19:30 | Maribor center / Grajska kavarna, Trg svobode 1
Filozofija med knjigami: REMINISCENCA: IMMANUEL KANT – 300 LET
V letu 2024 smo praznovali 300. obletnico rojstva Immanuela Kanta, enega največjih filozofov, čigar misel rezonira na več nivojih tudi danes.
Prvo ime razsvetljenske filozofije, brez katerega bi bila smer sodobne misli in ustroj modernega sveta verjetno popolnoma drugačna. O filozofu bo spregovoril profesor nemške klasične filozofije na Filozofski fakulteti v Ljubljani in avtor več znanstvenih knjig o Kantovi filozofiji dr. Zdravko Kobe.
Z avtorjem se bo pogovarjal mag. Igor Černe. Filozofija med knjigami je del spremljevalnega programa Festivala humanistike Odprti horizonti.

Povezava do originalnega članka

Maribere: Bežen trenutek bajnosti
2025-02-12 19:00 - 21:00 | Maribor center / Vetrinjski dvor
Drugo srečanje v tem koledarskem letu bo 12. februarja ob 19. uri v Vetrinjskem dvoru (prostor Freske v 1. nadstropju). Pogovarjali se bomo o knjigi Oceana Vuonga Bežen trenutek bajnosti.
Dogodki te sezone:
12. 3. 2025 Miha Mazzini: Kralj ropotajočih duhov
9. 4. 2025 Jon Fosse: Melanholija I
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

Srečanje s pesnikom B. Gombačem in rokerski sprehod
2025-02-13 10:00 - 12:00 | Maribor center / Pokrajinski arhiv Maribor
Kulturni dnevnik 2024/2025
Univerzitetna knjižnica Maribor v Kulturnem dnevniku sodeluje pri informacijskem opismenjevanju osnovnošolcev – Kako nastane knjiga. Program izvaja slovenski pesnik, pisatelj, dramatik in knjižničar UKM Borut Gombač. Učenci se seznanijo z avtorjevo idejo za nastanek pesmi/knjige, ki jo preko delavnice nadgradijo z informacijami o sodelujočih pri nastanku knjige (pisatelj, ilustrator, urednik, založnik, tiskar).
V nadaljevanju sledi rokerski sprehod po mestnem jedru, ki ga pripravlja skupina Rajzefiber.
Od Lačnih Franzov do Nece Falk, od Pohorje Express do Preporoda, vsi ti so v svojih pesmih na svoj način postavili spomenik našemu mestu. »Rokerski sprehod« popelje učence po kotičkih mesta, kjer besedila, ki jih pojejo, niso le odpeti verzi, ampak dobijo tudi sliko, svoj pomen.
Naj bo mesto »na severu te male domovine« še »tak fejst noro«, in četudi je Drava včasih spominjala na »reko puno klora«, naša ljubezen do njega je bila vedno iskrena in trdna »kot dravski most«. Sprehodimo se skozi čisto pravo rokersko mesto.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Srečanje s pesnikom B. Gombačem in rokerski sprehod
2025-02-13 10:00 - 12:00 | Maribor center / Univerzitetna knjižnica Maribor

GT22: Fotografski muzej, mišnica in spletni radio
2025-02-13 10:00 - 12:00 | Maribor center / GT22
Kulturni dnevnik 2024/2025
V okviru sodelovanja z GT22 je predviden voden ogled GT22 in ogled Fotografskega Muzeja Modrinjak, kjer lahko učenci z mentorsko pomočjo spoznajo očarljivi svet analogne fotografije, v Mišnici, fotografski temnici, pa lahko svoja dela tudi razvijejo. Ogledajo si obsežne zbirke in pregled razvoja fotografije.
V drugem delu otroke popeljemo po prostorih spletnega radia in intimnega gledališča, na strehi pa si ogledajo primer urbanega čebelnjaka.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Večer v živo: Sanela Peresciutti - ex Banović
2025-02-13 18:00 - 20:00 | Maribor center / Narodni dom Maribor
Predavanje v Narodnem domu
Sanela Peresciutti, zdravnica z močjo dotika, objema in poljuba, vas bo na novem nastopu ganila in navdihnila s svojim toplim pristopom. Njena predavanja prinašajo olajšanje, smeh in solze, ki jih boste želeli ponotranjiti.
Vstopnice:

Predprodaja: 12 € (naročniki Večera), 15 € (redna)
Na dan dogodka: 15 € (naročniki Večera), 17 € (redna)

Povezava do originalnega članka

Drobtine iz mišje doline 2+
2025-02-14 17:00, 2025-02-15 10:00 | Velika dvorana
Anja Štefan / 35 min

Drobne miške so s svojim pogledom na svet še kako velike. Skozi igro (besed) opazujejo svet okoli sebe, njegove svetle in manj svetle plati. Igrivost in ritmičnost pesmi, ki najmlajšim nevsiljivo ponujajo vrline, kot sta iskrenost in lepota, bo zaživela v lutkovni podobi.
Za delo Drobtine iz mišje doline je Anja Štefan prejela nagrado večernica, nagrado Večera za najboljšo otroško in mladinsko literaturo.
Mišja dolina iz zbirke Anje Štefan se je razširila na oder, miške so prilezle v hiško, na travnike, polja in v gozdove. Predstava majhnih mišk za majhne otroke, z namigi, kako se znajti v velikem svetu. Z vsemi svetlimi in temnejšimi toni nas spodbuja: “Le pogumno, le za mano, kmalu bomo našli hrano, ne le hrano, boljši svet, kjer nam lažje bo živet’.”
Predstava je primerna tudi za prvo triado OŠ

Nakup kart

Povezava do originalnega članka

Valentinov dvojni dvojec
2025-02-14 19:00 - 20:30 | bar coda
Na praznik ljubezni vabimo na naš tradicionalni pesniški Valentinov dvojni dvojec.
Z nami bosta Zora A. Jurič in Kristian Koželj, ki sta povabila še Barbaro Korun in Milana Deklevo.
Za glasbeno spremljavo bo poskrbel Alien Andrej Partljič.
Z nami lahko sanjate ali uživate ali pa sanjate in uživate, na vsak način pa pridite!

In povabite še koga, da si skupaj polepšamo VALENTINOVO!
Vstopnine ni. Bo pa majhna pozornost za vse obiskovalce.

Vinsko flirtanje
2025-02-14 20:00 | le-vino-valentinovo
Če si SAM za Valentina pridi na kozarec VINA.
Vabljeni na Vinsko flirtanje v Le Vino!
Povezava do originalnega članka

Tisk na tekstil z Nino Holc
2025-02-15 10:00 - 13:00 | Maribor center / Vetrinjski dvor, Vetrinjska ulica 30, Maribor
Znan pregovor pravi: ”Obleka naredi človeka!” Zato bodimo unikatni in si dan popestrimo z ustvarjanjem edinstvenih tekstilnih izdelkov. Spoznajmo tehniko sitotiska in raziskujmo svet čarobnega prelivanja barv.
Zakaj se udeležiti delavnice? Izdelajmo si unikatno tekstilno vrečko ali drugi kos oblačila. Spoznajmo tehniko sitotiska in posebnosti ustvarjanja vzorcev. Spoznajmo svet barv in oblik umetnice Nine Holc.
Nina Holc bo predstavila tiskarska sita, skozi katere vzorec pretisnemo na blago. Udeleženci delavnice bodo spoznali, kako se zmeša tiskarska pasta, kaj je rakelj in kako nastane sito za sitotisk. Izmed vzorcev, ki so na sitih, si bodo udeleženci delavnice lahko vzorec natisnili na tekstilno nakupovalno vrečko, ki jo bodo dobili na delavnici.
Natisnjeni vzorec se bo lahko tudi ročno pobarval in dopolnil v različnih tehnikah poslikave. Opomba: Udeleženci naj bodo oblečeni primerno za ustvarjanje, ker barvaste nesreče na oblačilih niso izključene.
Tiskarske paste so sicer delane na vodni osnovi, zato niso koži nevarne.

Povezava do originalnega članka

Valentinova afera z mehurčki / Valentines bubble affair
2025-02-15 10:00 - 17:00 | Maribor center / Nana bistro, Glavni trg 16, 2000 Maribor
Valentinov Brunch je dogodek, kjer boste uživali ob odlični hrani, izbranih peninah, šampanjcih in ekstra dobri glasbi.
Pridružite se nam na že 9. tradicionalnem Valentinovem Brunchu, letos v še bolj prefinjeni in nadgrajeni obliki.
Razvajali vas bomo z:

Izbranimi peninami in šampanjci, ki bodo očarali vaša čutila.
Odlično glasbo DJ Filipa, ki bo poskrbel za popolno valentinovo vzdušje.
Vrhunska slovenska penina in kaviar za dobrodošlico, kar bo uvod v nepozabno kulinarično doživetje.
Chefa Sebastijan in Miloš s svojo ekipo vas bosta navdušila z vrhunskimi jedmi, pripravljenimi z ljubeznijo in strastjo do gastronomije.

Povezava do originalnega članka

Valentinova večerja v Vinagu
2025-02-15 18:00 | vinag-valentinovo-visit-maribor-pohorje
Presenetite svojo ljubljeno osebo z romantično Valentinovo večerjo v čarobnem ambientu vinske dvorane Vinag 1847. Ob nežnih tonih Chorus banda vas bo razvajal skrbno pripravljen 4-hodni meni, ki obljublja nepozabno kulinarično doživetje.
Več informacij in rezervacije:
email: info@vinag1847.si | telefon: 01 230 75 30

Povezava do originalnega članka

DITKA IN FERI LAINŠČEK: LJUBIM TE, LJUBIM, LJUBEZEN
2025-02-15 20:00 - 21:00 | Lutkovno gledališče 2a Vojašniški trg Maribor, Upravna enota Maribor, 2000 Slovenia
Ne bodi kot drugi, Bližina, Ne spreminjaj me, Ljubi me, kot sonce sije, Drugi breg želja in Med nama je angel je le nekaj naslovov priljubljenih skladb, ki sta ji skupaj ustvarila pesnik Feri Lainšček in pevka ter skladateljica Ditka. Nova skladba Ljubim te, ljubim, ljubezen je dala naslov njunemu koncertu uglasbene ljubezenske poezije, s katerim že nekaj časa potujeta po Sloveniji. Njuno ustvarjalno druženje se je začelo pred desetletjem, ko so skupaj s pianistom in skladateljem Gorazdom Čepinom začeli snovati samosvoja poetična in glasbena razpoloženja. Z literarnih večerov in majhnih glasbenih prizorišč so se spontano preselili na velike odre kulturnih dvoran v Sloveniji in tudi čez mejo. Izoblikoval se je repertoar, ki pritegne ljubitelje poezije in kakovostne avtorske glasbe iz vseh generacij. Koncert Ljubim te, ljubim, ljubezen prinaša izbor najbolj priljubljenih Ditkinih ljubezenskih pesmi in tudi nekatere nove skladbe. Ob spremljavi vrhunskih glasbenikov je njegova posebnost tudi pesnikova interpretacija poezije. Pripravljajo ga ustvarjalci, ki jih ljubezen zmeraj znova navdihuje in jo kot vrednoto postavljajo na prvo mesto. Poetično glasbeno-literarno turnejo so-organizira in podpira podjetje Mega M d.o.o.

Povezava do originalnega članka

Penthouse Clubbing: DJ SPILLER (IT)
2025-02-15 22:00 - 2025-02-16 04:00 | Maribor center / Ulica Vita Kraigherje 3; Poslovni center Slavija; 11. nadstropje
House dogodek meseca z avtorjem legendarnega hita ‘Groovejet / If this ain’t love’
Penthouse clubbing predstavlja nastop legendarnega DJ-a: :: S P I L L ER ::
V soboto, 15. februarja 2025 od 22:00 dalje! Z nami bo DJ, znan po velikih klubskih uspešnicah, ki so polnile plesišča:
• GROOVEJET (If This Ain’t Love) ft. Sophie Ellis Bextor > najbolje poslušani radijsi hit v UK v celotnem desetletju (2000-2010)
• BATUCADA
• SOLA
• URASTAR
Live sets:
• Defected HQ
• Glitterbox, London
SPECIAL GUEST: TED FUNKE (Secret House events)
VSTOPNICE: 20€ predprodaja 25€ na dan dogodka
Prodaja vstopnic: https://book.luftmaribor.si/
INFORMACIJE in REZERVACIJE MIZ: +386 (0)70 388 346
Starostna omejitev dogoka: 21+

Povezava do originalnega članka

VVZ Lupinica Tezno: Kipi prihodnosti
2025-02-17 10:00 - 2025-02-18 15:00 | Maribor center / Vetrinjski dvor
V vrtcu Tezno Maribor, enoti Lupinica, so se v letošnjem letu lotili projekta s področja prostorskega oblikovanja, na temo Mariborski kipi. Osredotočili so se predvsem na betonske kipe Forme Vive, ki krasijo in povezujejo naše mesto.
Otroška domišljija je otrokovo najmočnejše orodje pri odkrivanju in raziskovanju sveta, s katero se igra, kritično razmišlja in ustvarja. Tako so nastali in še nastajajo kipi prihodnosti. Želimo delovati trajnostno. Pri izdelovanju so uporabili odpadni material, med katerim prevladuje papir, ki je idealno sredstvo za ustvarjanje v predšolskem obdobju, saj lahko z njim rokujejo in ga oblikujejo tudi najmlajši.
Pri ustvarjanju kipov in razstave so sodelovali otroci od 1. – 6. leta starosti.
Kipi prihodnosti povzemajo dela svetovno znanih kiparjev, ki so obiskali naše mesto ter v njem pustili pečat. Predstavljeni so torej mariborski kipi, ki so dobili novo preobleko in skozi otroške oči in roke nastali nekaj novega – kipi naše in njihove prihodnosti.

Organizator: Vrtec Tezno Maribor, enota Lupinica
Razstava je na ogled do 21. 02. 2025, vsak delovnik med 10:00 in 15:00 ter v terminih po dogovoru.

Povezava do originalnega članka

Brezplačne počitniške delavnice
2025-02-17 10:00 - 2025-02-19 14:00 | Kulturni inkubator
POČITNIŠKE DELAVNICE
TRIDIMENZIONALNO USTVARJANJE
Od ponedeljka, 17. februarja 2025 do srede, 19. februarja 2025 // 10:00-14:00 // Kulturni inkubator
V Mladinskem kulturnem centru Maribor (MKC Maribor) vabimo na brezplačne delavnice v času zimskih počitnic. V treh dneh, od 17. do 19. februarja 2025, se bodo udeleženci naučili ustvarjati s 3D kulicami, v programu thinkercard ustvarili svoje sanjske počitnice in vstopili v virtualno resničnost. Delavnice so brezplačne in bodo potekale v Kulturnem inkubatorju.
PROGRAM

Ponedeljek, 17. februar 2025, 10:00-14:00 @ Kulturni inkubator
PUSTNE MASKE S 3D KULICAMI: Udeleženci bodo s pomočjo posebnih 3D kulic izdelali svojo unikatno pustno masko. Na delavnici bodo tako otroci med ustvarjanjem spoznali delovanje 3D kulic, filament, ki je potreben za njihovo delovanje ter hkrati razvijali svojo ustvarjalnost in pustili domišljiji prosto pot. Ker s 3D kulicami je mogoče vse.
Starost: od 7 do 10 let.
Torek, 18. februar 2025, 10:00-14:00 @ Kulturni inkubator
MOJE SANJSKE POČITNICE: V programu Thinkercad bodo udeleženci lahko ob pomoči mentorice narisali svoje sanjske počitnice in se tako naučili osnov 3D risanja v preprostem programu. Kasneje bodo svoje kreacije lahko tudi natisnili.
Starost: 10 do 12 let.
Sreda, 19. februar 2025, 10:00-14:00 @ Kulturni inkubator
SVET VIRTUALNE RESNIČNOSTI: Vabimo na Gaming Day oziroma druženje, na katerem bomo v virtualni realnosti igrali različne igre ter hkrati družili tudi v resničnosti. Vabljeni vsi navdušenci nad virtualno realnostjo in tudi tisti, ki se z virtualno resničnostjo še niste srečali, pa bi se želeli.
Starost: primerno za vse starostne skupine

Delavnice bo vodila mentorica Anika Oder. Udeležba je brezplačna, so pa zaradi lažje organizacije obvezne predhodne prijave, ki jih zbiramo na elektronskem naslovu lina.valant.sicanovic@mkc.si. Rok za prijavo je četrtek, 13. februar 2025. Ob prijavi obvezno navedite, na kateri termin se prijavljate. Vaša prijava je potrjena, ko prejmete povratno elektronsko sporočilo. V primeru odpovedi vas prosimo, da nam to sporočite vsaj en delovni dan pred načrtovano delavnico.
Organizator si pridržuje pravico do spremembe programa.

Povezava do originalnega članka

ZIMSKE PRAVLJIČNE VESELE POČITNICE
2025-02-17 10:00 - 2025-02-21 12:00 | e2b6bc47-174a-4d33-b78e-6e767751b4be
V počitniškem tednu vabimo otroke na druženje med knjigami. Za pripovedovanje bomo izbrali najlepše iz zakladnice pravljic in se sprostili v raznolikih ustvarjalnicah.Če že dolgo niste rince talali, farbce prodajali, kipe postavljali in škarjice brusili, so to pravi dopoldnevi. Čas za stare igre in igrače iz naše bogate Igroteke.

Povezava do originalnega članka
